Võtab tööle

**HARIDUSNÕUNIKU**

**Ametikoha põhiülesanded:**

• Osalemine valla haridusvaldkonna arengudokumentide ja eelarve koostamisel.

• Haridusvaldkonda puudutavate dokumentide projektide ja õigusaktide eelnõude väljatöötamine.

• Valla haridusasutuste nõustamine, juhendamine ja nende üle järelevalve teostamine.

• Osalemine vallavolikogu hariduskomisjoni tegevuses.

• Vallavalitsuse esindamine haridusasutuste hoolekogudes.

• Hariduslike projektide juhtimine või neis osalemine, rahastuste saamiseks taotluste esitamine, toetus- ja soovituskirjade kirjutamine.

• Osalemine maakondlikel ja vabariiklikel haridusalastel nõupidamistel ja seminaridel.

• Haridusvaldkonnaga seotud erasektori ja vabaühendustega koostöö tegemine.

• Vallas täiskasvanuõppeks võimaluste loomine ja tegevuse koordineerimine.

• Valla koolikohustuslike laste koolikohustuse täitmise üle arvestuse pidamise kontroll.

• Lasteaiaregistri pidamine ja lasteaiakohtade jagamise korraldamine.

• Erivajadustega laste ja nende vanemate nõustamine ja õpetamise korraldamine.

• Vallavalitsuse töötajate täienduskoolituse korraldamine.

• Haridusasutuse juhi vaba ametikoha täitmiseks korraldatava avaliku konkursi korraldamine ja läbiviimine.

• Oma töövaldkonnas avalduste, ettepanekute ja kaebuste lahendamine.

**Nõudmised kandidaadile:**

• kõrgharidus

• vastamine avaliku teenistuse seaduses ametnikule kehtestatud nõuetele

• hea arvuti kasutamise oskus (Word, Excel, PowerPoint)

• eesti keele oskus väga hea, ühe võõrkeele hea ja ühe võõrkeele rahuldav oskus ametialase sõnavara valdamisega (soovitavalt inglise ja vene keel)

• üldised teadmised riigi- ja omavalitsussüsteemist.

Töö eeldab head suhtlemisoskust, koostöövalmidust, algatusvõimet ja pingetaluvust. Kasuks tuleb B-kategooria juhilubade olemasolu ja varasem sarnane töökogemus.

Omalt poolt pakume võimalust eneseteostuseks ja põnevat tööd, head töökeskkonda ning sõbralikku, asjatundlikku ja toetavat meeskonda.

Lisainfo: vallavanem Heiki Hepner, tel 489 4761, e-post heiki.hepner@kohila.ee.

Avaldus ja CV palume saata **5. aprilliks 2017** e-postiga aadressil: vallavalitsus@kohila.ee või saata kirjaga aadressil Vabaduse 1, Kohila 79804, Raplamaa. Avalduses palun näidata võimalik tööle asumise aeg ja palgasoov.